Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 446

c) A gyakorlati vizsga tartalma A vizsgázónak számot kell adni arról, hogy a szakmai követelményeknek a gyakorlatban megfelel-e. — Megelőző vizsgafeladat Megfigyelési szempontok: = tárgyi feltételek, = gondozó-gyermek kapcsolat, = gondozás, önállósági törekvések, = folyamatos napirend, = játék, társkapcsolat, = beszéd, = zenei nevelés. A gyakorlati vizsga helye független a vizsgázó saját munkahelyétől, helyét a szakmai vizsgát szervező intézmény jelöli ki. A gyakorlati vizsga a Nemzeti Család- és Szociálpolitikai Intézet Módszertani Igazgatósága által kijelölt intézményben szervezhető, ahol a képzési idő alatt is folyamatosan biztosított volt a jelölt gyakoroltatása, és az intézet rendelkezik a bölcsődei szakgondozó szakképesítés szakmai és vizsgáztatási követelményeiben rögzítettek elsajátításához szükséges személyi és tárgyi feltételekkel. A megfigyelési feladatokat kontrollmegfigyelő (gyakorlatvezető) jelenlétében végzi a vizsgázó, aki az elkészített megfigyelési feladatok teljesítését a megfigyelési jegyzőkönyvön aláírásával igazolja. — Vizsgabizottság előtt elvégzett feladatok Egy adott szituációs vizsgafeladat megoldása a vizsgabizottság előtt.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes